b'\n_START_ARTICLE_\nIon Muscalu\n_START_PARAGRAPH_\nIon Muscalu (n. 13 august 1949, satul Scobin\xc8\x9bi, l\xc3\xa2ng\xc4\x83 H\xc3\xa2rl\xc4\x83u, jude\xc8\x9bul Ia\xc8\x99i) este un prozator rom\xc3\xa2n.\n_START_SECTION_\nBiografie\n_START_PARAGRAPH_\nIon Muscalu s-a n\xc4\x83scut la data de 13 august 1949 \xc3\xaen satul Scobin\xc8\x9bi, de l\xc3\xa2ng\xc4\x83 H\xc3\xa2rl\xc4\x83u (jude\xc8\x9bul Ia\xc8\x99i). A debutat pe 27 decembrie 1979, la Radio Ia\xc8\x99i, cu "Povestiri istorice", dup\xc4\x83 ce a publicat, sporadic, \xc3\xaen presa local\xc4\x83. _NEWLINE_A \xc3\xaendeplinit func\xc8\x9bia de primar al comunei Sc\xc3\xa2nteia din jude\xc8\x9bul Ia\xc8\x99i. \xc3\x8en aceast\xc4\x83 calitate, \xc3\xaen anul 1984, a \xc3\xaenfiin\xc8\x9bat Cenaclul "Mihail Sadoveanu" \xc8\x99i un muzeu al satului, iar \xc3\xaen anul 1986, a ini\xc8\x9biat Tab\xc4\x83ra de sculptur\xc4\x83 \xc3\xaen piatr\xc4\x83 "Poiana cu Schit", interzis\xc4\x83 de autorit\xc4\x83\xc8\x9bile comuniste \xc3\xaen 1988, pentru c\xc4\x83 "eram prea mul\xc8\x9bi oameni acolo \xc3\xaen p\xc4\x83dure, de capul nostru, f\xc4\x83r\xc4\x83 radio, f\xc4\x83r\xc4\x83 televizor, \xc8\x99i se b\xc4\x83nuia ca o s-o lu\xc4\x83m razna"... _NEWLINE_\xc3\x8en anul 1991 a debutat editorial, cu volumul Piatra \xc8\x98oimului (ap\xc4\x83rut la Editura Porus din Bucure\xc8\x99ti). Ulterior i-au fost publicate volumele C\xc3\xa2ntecul cioc\xc3\xa2rliei (1997), R\xc4\x83pirea de la M\xc4\x83n\xc4\x83stirea C\xc4\x83priana (1998), Primarul din Poarta \xc8\x9a\xc4\x83rnii (2001), Lupul alb (2002), Hanul r\xc4\x83ze\xc8\x99ilor (2004) - o evocare a istoriei Moldovei din vara anului 1476, toate ap\xc4\x83rute la Editura Danaster, precum \xc8\x99i romanul \xc3\xaen trei volume Sub sabia cu straja-n cruce, publicate \xc3\xaen perioada 2003-2008._NEWLINE_Este membru al Uniunii Scriitorilor din Rom\xc3\xa2nia din anul 2003.'